
periòdic de comunicació popular 


nÚm .129 


DOTZÈ ANIVERSARI DE CAN VIES 

Del 9 al 17 de maig Can Vies celebrarà 
els dotze anys d’existència. Marató 
d’espectacles, cercaquintos i el tradicio¬ 
nal concert a la plaça Màlaga són algu¬ 
nes de les activitats programades que 
podeu consultar a l’Agenda. 

Pàgina 12 



La remodelació del 
barri de la Bordeta, a debat 



Imatge panoràmica de la zona que està inclosa en les actuacions de la Llei de barris de la Bordeta. INTERNET 


Guinbó evidencia el dèficit d’escoles bressol 


La Bordeta és un barri castigat. Afir¬ 
macions com «la Bordeta pateix 
problemes d’ordre urbanístic, econò¬ 
mic i social que els propers anys 
podrien agreujar-se» o «es distingeix 
per tenir un nombre important de 
persones en edat avançada amb 
rendes baixes i joves estudiants amb 
seriosos problemes formatius» no han 
estat fetes pels membres del movi¬ 
ment veïnal. Són extretes de do¬ 
cuments fets per l’Ajuntament i de les 
conclusions d’un estudi elaborat per 
les fundacions Pere Tarrés i CIREM, i 
presentat recentment. 

Des de l’Ajuntament i la Generalitat 
es pretén corregir aquests dèficits 
amb una inversió de 14,7 milions 
d’euros, aprovada l’any 2007 i que su¬ 
posarà que el barri estigui immers en 
un procés de reforma fins al 2011. Tot 
i que moltes de les actuacions projec¬ 
tades responen a reivindicacions his¬ 
tòriques del teixit associatiu del barri, 
s’han planificat sense comptar gaire 
amb la seva participació. Per aquesta 
raó les entitats reclamen que, més 
enllà de la comissió de seguiment en 
què ja participen, tot el veïnat pugui 
participar en el procés de reforma i 
vetllar perquè aquesta estigui subjecta 
als seus interessos i les seves necessi¬ 
tats. Pàgina 3 


La lentitud de les obres de construcció 
de la nova escola bressol Guinbó ha fet 
palès el dèficit de llars d’infants al dis¬ 
tricte, ja que ara com ara només hi ha 
dos centres de caràcter públic. En 



aquests dies, quan ens trobem a l’equa¬ 
dor de prematriculacions per al curs vi¬ 
nent, encara ressonen les dades del curs 
passat. A Sants, de 4.563 infants, només 
1.766 van poder accedir a una de les 

Ignasi Martorell Cid 

ia burxa entrevista un mediador amb 
persones sordcegues, membre de 
l’APSOCECAT (Associació Catalana 
Propersones Sordcegues). La dificul¬ 
tat per diagnosticar aquesta afectació 
fa que a vegades aquestes persones 
tardin molt en arribar a entrar en con¬ 
tacte amb la llengua de signes, cosa 
que en dificulta l’aprenentatge. 

places d’escola bressol, entre les quals 
només 551 eren públiques. En el curs 
actual, només L’Esquirol i Pau són esco¬ 
les públiques; pendents que es cons¬ 
trueixi la nova Guinbó. L’oferta de pla¬ 


ces públiques el curs 2008-2009 al barri 
ha estat de 172, de les quals només 101 
eren places vacants. El dèficit es fa evi¬ 
dent quan comprovem que les xifres 
apunten a 334 sol·licituds. Pàgina 4 


En Moviment _ 

Punt 

d’Informació 
sobre Mobbing 

PÀGINA 9 

El 24 d’abril es va presentar al Centre 
Social de Sants el Punt d’Informació 
sobre Mobbing, que vol ser un espai 
de trobada entre persones afectades 
per l’assetjament immobilioari i per¬ 
sones o col·lectius solidàries amb 
aquestes. També pretén ser una plata¬ 
forma de denúncia i pressió social. 


Cultura _ 

Sants també 
celebra el 
SantJordi 

PÀGINA 10 

La tradicional Diada de Sant Jordi 
també es va celebrar al nostre barri. La 
carretera i la plaça de Sants van acollir 
durant tot el dia parades amb llibres i 
roses per celebrar aquesta jornada tan 
especial per a totes les catalanes. 



£1 SOCIALISME 
DEL SEGLE XXI 


IHWhï EHftivkfc 


Socialisme 
del segle XXI 



i un concepte ideat per l’autor, 
sociòleg, analista polític i as¬ 
sessor del president veneçolà 
Hugo Chàvez. 



PAGINES CENTRALS 

Presentem el segon disc en solitari del líder d'Antònia Font, Joan Miquel 
Oliver. Aquesta autoproducció és una acurada evolució dels seus ante¬ 
riors treballs. Juntament amb el disc, apareix Quaderns 2008, recull cal¬ 
cat de la llibreta manuscrita on l’autor reflecteix el seu procés creatiu. 

Opinions 


Editorials 


Es hora 
de teixir 
complicitats 


En aquest temps de 
crisi, més que mai, hem 
d'optar per l'ajuda 
mútua i per anar 
teixint complicitats 
entre tot el veïnat 
afectat per les polítiques 
neoliberals. 


U n altre any els carrers de la 
ciutat s’han omplert de 
manifestants pel Primer 
de Maig. Però enguany, el 
dia de lluita pels drets de la classe 
treballadora s’emmarca en una greu 
crisi econòmica, amb més d’un mi¬ 
lió d’aturats als Països Catalans, que 
ha estès la por arreu dels centres de 
treball. Al barri molts veïns viuen en 
primera persona els efectes de la 
crisi. Acomiadaments, precarietat la¬ 
boral i retallades de drets estan a 
l’ordre del dia, i el teixit associatiu 
santsenc ha apostat per plantar-hi 
cara amb iniciatives com els punts 
d’informació laboral, el d’immigra¬ 
ció i el d’assetjament immobiliari, 
entre molts d’altres. I aquesta ha de 
ser la via. Contra les receptes de la 
passivitat de les institucions i els 
sindicats oficials, hem de recuperar 


el sindicalisme combatiu, com el 
d’aquella CNT que als anys vint del 
segle passat obria locals als barris 
on els precaris s’organitzaven, s’as¬ 
sessoraven legalment i preparaven 
mil campanyes. En aquests temps 
de crisi, més que mai, hem d’apos¬ 
tar per l’ajuda mútua i per anar tei¬ 
xint complicitats entre tot el veïnat 
afectat per les polítiques liberals. 
Precaris, immigrants, aturats i afec¬ 
tats per la violència immobiliària, 
entre d’altres, tenim moltes coses 
en comú, i ens necessitem els uns 
als altres per transformar aquest sis¬ 
tema injust i insolidari. 


Plans de 
substitució 
del veïnat 

Les Lleis de barri són un 
intent d'arreglar amb 
una injecció de diners 
allò que s'ha malmès, 
directament i 
indirectament, des de 
1'Administració. L, a 
més, sense preguntar a 
ningú com dur-ho a 
terme. 



Opinió 

Bracons 
no calia! 


Raül Valls 

Salvem les Valls, el grup en defensa 
del territori que durant 15 anys s’ha 
mobilitzat oposant-se a la construcció 
de l’eix Vic-Olot (EVO) per Bracons, 
va convocar tots els seus membres, 
amics i simpatitzants a concentrar-se 
sota la consigna «Bracons no calia!» el 
divendres 3 d’abril a la mateixa carre¬ 
tera, amb motiu de la imminent ober¬ 
tura del trànsit del tram Sant Pere de 
Torelló - la Vall d’en Bas d’aquest eix, 
que inclou el túnel de Bracons. 

Volem recordar a tota la societat 
catalana que l’eix de Bracons es va 
imposar sense el necessari debat que 
fes evident la procedència de la seva 
construcció. L’EVO és voluntat de 
certs sectors econòmics i polítics que 
no ha estat contrastada amb les ne¬ 
cessitats reals de l’actualitat. No és, 


com diuen alguns, una obra cara que 
arriba tard, sinó una infraestructura 
feta a destemps, ja que no es corres¬ 
pon al reptes de la nostra època. 

El seu impacte ecològic brutal ja 
era un motiu per replantejar-se’n l’e¬ 
xecució. Avui, quan científics, tècnics, 
moviments socials i cada cop més paï¬ 
sos clamen per un nou model de 
transport que aturi el canvi climàtic i 
recondueixi una saturació del trànsit, 
negativa per a les persones i la natu¬ 
ra, els nostres polítics segueixen 
veient en el ciment, la velocitat, el 
cotxe i el camió privats l’únic model 
de mobilitat a desenvolupar. És així 
com, i malgrat els discursos, mentre 
les xarxes de tren resten abandona¬ 
des i els seus usuaris, maltractats, es 
segueixen invertint milions en la 
construcció de noves carreteres i es 
promou acríticament la venda de cot¬ 
xes en una folla carrera cap el no-res. 

Bracons es va imposar, i l’estil de 
govern que el va dur a terme ens re¬ 
corda que vivim en un ordre social i 
econòmic tutelat per una minoria 


que és incapaç de sotmetre les seves 
decisions al filtre democràtic. Bra¬ 
cons és fill d’un model socioeconò- 
mic que està duent la societat i el pla¬ 
neta a la desfeta social i ambiental. 
Salvem les Valls vol continuar alerta 
davant les conseqüències futures de 
l’obertura d’aquesta nova i innecessà¬ 
ria carretera (canvi d’usos del sòl, 


processos urbanístics no controlats, 
periurbanització i destrucció de l’en¬ 
torn natural i del paisatge de la Vall 
d’en Bas) i seguirà treballant per una 
nova cultura i una nova societat que 
aturin els efectes de la destrucció que 
les forces del mercat i els interessos 
especulatius duen a terme sobre el 
territori. 


Salt de plens 

Patriotes 

sense 

complexos 

Quel ness 

«Un patriota, un idiota!» Això ho bra¬ 
maven els anarcomarxistes radicals els 
anys setanta i vuitanta mentre l’Estat 
dels altres s’anava fent més i més fort 
a costa nostra. On són ara els apologe- 
tes de la fi de l’Estat? S’han reconvertit 
en okupes que han creat els seus pro¬ 
pis miniestats particulars i que, amb 
honroses excepcions, no els importa 
el més mínim que l’Estat espanyol 
oprimeixi cada cop amb més força la 
nació catalana, formada -si els 


deixem fora a ells, als funcionaris 
espanyols, botiflers militants i gent de 
pas- per la immensa majoria de la 
gent que hi viu, treballa (si pot) i 
pateix l’espoli als Països Catalans 
(PPCC). 

I es dóna la circumstància que 
aquesta immensa majoria (com a mí¬ 
nim al Principat) és -molts d’ells sen¬ 
se saber-ho- sentidament patriota. No 
conec gairebé ningú que no es queixi 
de la greu situació econòmica del pa¬ 
ís. I, qui més qui menys, per poc infor¬ 
mat que estigui, sap d’on vénen les 
misses que han de servir per al siste¬ 
ma sanitari, el sistema educatiu, el sis¬ 
tema assistencial, les infraestructures, 
etc. Perquè tot aquesta gent s’estimen 
a si mateixos (cosa, d’altra banda, 
molt natural) i s’estimen els seus. I ai¬ 
xò vol dir, de retruc, estimar el lloc on 


viuen, que no és Espanya sinó els 
PPCC, nació agònica però encara exis¬ 
tent. I com que s’estimen els seus, 
veuen que l’esforç laboral i fiscal no es 
correspon en absolut amb allò que re¬ 
ben a través de les seves institucions 
polítiques, és a dir, la Generalitat. 

Per tant, si em permeteu el sil·logis¬ 
me, tenim que gairebé tothom que viu 
als PPCC s’estima la seva terra. Qui es¬ 
tima la seva terra és un patriota. Lla¬ 
vors gairebé tothom que hi viu és pa¬ 
triota. A partir d’aquí, només resta, 
que no és poc, convèncer-los que amb 
Espanya no hi ha res a fer\ S’ha inten¬ 
tat de tort i de través (federalisme, au- 
tonomisme, dretes, esquerres, etc.) i 
no hi ha manera. Doncs s’ha acabat el 
bròquil! A fer la mà, com diuen els va¬ 
lencians... Reviscola Tio Canya, amb 
gaiato si et fa falta. Dit d’una altra ma¬ 


nera, cal que tots els patriotes passin 
ben aviat a la nova categoria de patrio¬ 
tes desacomplexats. 

I tot això ve a tomb perquè els dies 
després de Sant Jordi he pogut veure 
amb satisfacció que cada cop som més 
els patriotes desacomplexats. Per fei¬ 
na vaig anar als confins de Sants, a la 
Bordeta, i hi vaig veure algunes estela¬ 
des penjant dels balcons, sense com¬ 
plexos. (Per cert, em va sorprendre 
gratament veure que existia el carrer 
26 de gener de 1641, efemèride de la 
batalla de Montjuïc en la qual els cata¬ 
lans vam vèncer els espanyols.) 

També a Manlleu a la barriada po¬ 
pular de Gràcia, n’estava ple, de sen¬ 
yeres i estelades. I també a l’Osona del 
pre-Montseny (Seva, el Brull, etc.). És 
a dir, a la ciutat, a la Catalunya urbana 
i a pagès. A tot arreu hi tenim gent! 


E sforci’s a construir una ciutat 
fashion per a turistes i execu¬ 
tius, gasti’s els quartos dels 
impostos en fanfàrries publi¬ 
citàries i obres sumptuoses i es troba¬ 
rà amb barris precaritzats, sense equi¬ 
paments ni serveis i on sembla que 
els habitants que hi viuen molestin al 
poder. És en aquest context on apa¬ 
reixen les Lleis de barri, que són una 
mena d’inversions extraordinàries 
destinades als barris que ells matei¬ 
xos han deixat malmetre. Diuen que 
les actuacions que es proposen vé¬ 
nen de les demandes històriques que 
els veïns han fet. I potser és veritat. 
Però el cert és que no les han consen- 
suat amb ningú. I alguns sospitem 
que es tracta de netejar la parada 
abans de promoure plans de substitu¬ 
ció dels veïns de tota la vida per nous 
veïns: joves, guapos i, sobretot, rics. 



Samuel Palacín i 
Fàbregas 

Novembre de 2009 és la data límit 
perquè més de 15 milions d’usuaris 
ibèrics de telefonia mòbil amb la 
modalitat de prepagament facilitin 
obilgatòriament les seves dades 
personals a les operadores si no vo¬ 
len veure anul·lat definitivament el 
seu número de telèfon. 

Aquesta llei, aprovada l’any 
2007, obliga les operadores a iden¬ 
tificar els seus clients i a conservar 
la informació sobre trucades du¬ 
rant un any. Oficialment s’assegura 
que la mesura només pretén refor¬ 
çar els instruments per a l’exercici 
de les funcions de seguretat públi¬ 
ca de l’Estat en cas que l’usuari uti¬ 
litzi la telefonia mòbil amb finalitats 
que puguin ser susceptibles de de¬ 
licte. Diu el Govern espanyol que 
aquesta mesura permetrà a la poli¬ 
cia conèixer la identitat del titular 
de la targeta de prepagament per a 
qualsevol investigació, segons la 
Ley de Conservación de Datos. 

El que no diu és que aquesta 
manera de fer és la típica dels qui 
consideren la nostra societat com 
un conjunt de potencials delin¬ 
qüents, la dels qui es comporten de 
forma paranoica amb l’excusa de 
salvaguardar-nos d’una criminalitat 
que només és present en les retor- 
çades ments dels xoriços que go¬ 
vernen aquest país. El Big Brother 
continua, germans. 

pobleinsubmis.blogspot.com 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Sants 

Seguiment vei'nal de la Llei de barris 



La transformació de Can Batlló en equipaments ha estat una de les reivindicacions històriques del moviment veïnal de la Bordeta. ARXIU 


L'apunt històric 


Ell 6 d'abril, el veïnat de la 
Bordeta va poder debatre 
sobre el procés de remode- 
lació que està començant a 
viure el barri. 

Ester Rams 

Sants 


Aquest procés s’enmarca en l’anomen- 
da Llei de barris, un iniciativa de la Ge¬ 
neralitat destinada a promoure la millo¬ 
ra de barris degradats. Aquest millora 
es basa en dos eixos: l’urbanisme i les 
intervencions socials. 

El 2007 es va decidir que la Bordeta 
fos un dels barris beneficiaris d’aquesta 
llei. La seva recent posada en marxa ha 
motivat l’assemblea veïnal que es va ce¬ 
lebrar a la Sala Nova de Sant Medir, en 
què també hi van participar els arqui¬ 
tectes responsables dels projectes i un 
representant del Districte per explicar 
les reformes previstes. L’acte es va orga¬ 
nitzar arran d’una demanda de la Co¬ 
missió de Seguiment de la Llei de Barris 
-formada pel Centre Social de Sants, la 
Comissió de Veïns de la Bordeta i Sants 
3 Ràdio-, que vol que en les actuacions 
previstes hi participi, a més de les enti¬ 
tats que integren la Comissió de Segui¬ 
ment, tot el veïnat, que aquest pugui 
presentar esmenes als projectes i que el 
consistori les hagi de tenir en compte. 

LES PREOCUPACIONS VEÏNALS 

Una vuitantena de persones van assistir 
a l’assemblea i van manifestar les seves 
inquietuds davants alguns dels projec¬ 
tes en els quals ja s’ha començat a tre¬ 
ballar. Entre aquests destaquen la pre¬ 
ocupació per l’eliminació de places 
d’aparcament sense que es pensi en al¬ 
ternatives, la incomprensió per les re¬ 
formes de la plaça de Can Muns (que 
només fa dos anys que s’ha acabat d’a¬ 
rreglar) i les peticions perquè no es 
canviï de lloc la font de la plaça Ibèria. 

LA LUD0TECA D 0LZINELLES 

Un altre aspecte polèmic és la remode- 
lació de la ludoteca: els membres del 
teixit associatiu no entenen que no s’a¬ 
profitin les reformes de l’equipament 


per fer-ne l’ampliació, la qual ocuparia 
el local adjacent que ja és de propietat 
municipal. Josep Maria Domingo, pre¬ 
sident del Centre Social de Sants, afir¬ 
mava a principis d’any: «No té gaire 
sentit que es remodeli per dins l’espai 
de la ludoteca, i que més endavant 
s’ampliï». 

ELS EQUIPAMENTS: 

UNA MANCANÇA HISTÒRICA 

La demanda d’equipaments és una rei¬ 
vindicació històrica de la Bordeta, un 
barri que ha hagut d’esperar els 14 mi¬ 
lions d’euros provinents de la Llei de 
Barris per veure com es feia realitat al¬ 
guna de les demandes del moviment 
veïnal. Tot i així, i tal com afirmen els 
membres de la Comissió de seguiment, 
els projectes que han de guiar la remo- 
delació s’han fet sense comptar amb la 
participació del seu teixit associatiu. Al¬ 
trament, també assenyalen que fins 
que no es desencalli el tema de Can 
Batlló (vegeu les pàgines 4 i 9) el dèfi¬ 
cit en infraestructures socials d’aquest 
barri continuarà. 


Què és la Bordeta? 


Jordi Soler 

Fa uns anys, una regidora deia que 
només coneixia el barri de la 
Bordeta com «un que està anant 
cap a Castelldefels». Bé, per 
informar aquesta política indocu¬ 
mentada i per al coneixement ge¬ 
neral us fem a mans quatre dades. 

La Bordeta té una extensió d’u¬ 
nes 50 hectàrees i està limitada 
per la Gran Via, la Riera Blanca, el 
carrer Moianès i els carrers 
Mansanares, Noguera Pallaresa i 
Ferreria. L’eix central és el carrer 
Consitució-Gavà que va ser l’anti¬ 
ga ruta romana que unia Tarraco i 
Barcino. Cap al segle XVII i arran 
del nou pont de Molins de Rei, va 
agafar preeminència la ruta pel 
carrer Sant Crist de Sants. 

El nucli dur format per les 
masies de Can Sala, Can Valent 
Petit, Can Massagué, Can Poch, 


Can Paperina i Can Pessetes va 
esdevenir el primer poble de la 
Bordeta. El 1857 va ser annexat a 
la vila de Sants i, finalment, el 
1897 va ser engolit per Barcelona. 

El 1883 els germans Batlló hi 
van fundar una fàbrica tèxtil, que 
va acabar ocupant més del 20% de 
la superfície de tot el barri i on 
treballaven més de 1.500 persones 
(tota la Bordeta!). El 1943 es va 
quedar la fàbrica l’especulador 
Julio Munoz Ramonet i el 1964 la 
va tancar i la va trossejar en 
petits espais per a tallers i empre¬ 
ses que ha durat fins avui. 

El 1912 es va construir l’estació 
de Magòria i el 1926 va arribar el 
gran metro transversal a la 
dissortada i desapareguda estació 
de Bordeta. 

Es tracta, doncs, d’un barri 
obrer que va veure com la patro¬ 
nal acomiadava tots els treballa¬ 
dors de Can Batlló el 1904, que va 
veure les primeres corals obreres 
a la plaça Fènix, que va lluitar en 


Principals 

actuacions 

urbanístiques 

• Millora del carrers Constitu¬ 
ció, Olzinelles, Rossend Arús i 
Gayarre 

• Millora de la plaça Ibèria 

• Eix peatonal entre els 
carrers Almeria i Navarra 

• Nou «espai lliure» entre els 
carrers Cuyàs, Moianès, Gavà i 
Alpens 

• Construcció d’un centre per 
a la gent gran a l’encreua¬ 
ment del carrer Olzinelles 
amb Altafulla 

• Nou equipament municipal 
per a les entitats de discapa- 
citats a la plaça de Can Muns 

• Rehabilitació i ampliació de 
la ludoteca del carrer 
Olzinelles 


les insurreccions anarquistes dels 
anys vint i trenta. Que va patir la 
repressió posterior a la guerra civil 
fins a l’extrem que només van 
sobreviure el Club Ciclista 
Cataluna i el Club de Futbol 
Bordeta. Que va veure com a la 
nova parròquia de Sant Medir, nas¬ 
cuda el 1948, els mossens Vidal i 
Amadeu Oller aixoplugaven tota 
mena de resistents contra la dic¬ 
tadura. Un barri que va veure com 
es refundaven velles i noves orga¬ 
nitzacions obreres. Un barri on el 
desarrollisme dels seixanta i 
setanta va edificar fins a l’últim 
racó i on els governs municipals no 
van tenir el detall de construir-hi 
zones verdes o equipaments. 

Un barri que els governants 
han intentat convertir en un no- 
barri deixant-lo degradar, i on 
només el nucli resistent dels seus 
veïns, recuperant l’ànima dels 
vells llibertaris que van combatre 
als seus carrers, esdevé una petita 
esperança de futur. 

Sants 


APEU DE CARRER 


Can Batlló 
el 2011, per fi 

Roser Benavent 

Can Batlló, fàbrica a partir de la qual 
va néixer la Bordeta i que va donar 
feina a la major part dels seus veïns 
i veïnes, va tancar portes el 1964. 
Un espavilat especulador, Julio Mu- 
noz Ramonet, la va comprar per la 
irrisòria xifra de 30 milions de pes¬ 
setes i va desfer-la en bocins per re¬ 
llogar-los a tallers i fàbriques a l’es¬ 
pera de fer milers de pisos. 

El Pla general metropolità del 
1976 va concentrar els espais d’e¬ 
quipaments i zones verdes de la 
Bordeta als solars de la fàbrica. O si¬ 
gui, que aquests encara no s’han fet. 
El Centre Social de Sants i la Comis¬ 
sió de Veïns de la Bordeta van ende¬ 
gar campanyes en els anys setanta i 
noranta, fins i tot amb una tancada 
a l’església el juny del 2005. 

Les campanyes van desbloquejar 
la reordenació de l’espai. El pacte al 
qual van arribar els veïns va ser fer 
21 equipaments públics i un gran 
parc a canvi de més d’un miler de 
pisos que pagaran tota la festa. El 
problema, ara, és el calendari. Els 
innombrables passos burocràtics fa 
set anys que estan en curs, i no s’ha 
bellugat una sola pedra. Els veïns te¬ 
men que la immobiliària paralitzi o 
alenteixi les seves actuacions al rit¬ 
me de la crisi. 

I és per això que els veïns volen 
que, com més aviat millor, els espais 
lliures de Can Batlló s’obrin per al 
barri. Ni que sigui de manera provi¬ 
sional. I s’han posat una data límit: 
l’l de juliol del 2011. 

El Districte, en rebre la notícia, i 
amb un esclafir de rialles, va dir: «I 
tant!» I que si calia ho firmaven en 
un document. Però com que la fir¬ 
ma d’un polític al nostre barri val el 
que val, les entitats de Sants i la Bor¬ 
deta han avisat que ocuparan Can 
Batlló en la data prevista. Serà amb 
festes i batlles fent petons i abraça¬ 
des. O serà l’l de juliol del 2011, re¬ 
bentant les portes i les parets i con¬ 
vocant els moviments socials de 
Sants i de Barcelona a ocupar i fer 
ús de l’antic vapor que el barri està 
esperants des de fa més de 40 anys. 


L’escola bressol Guinbó, a l’espera 



Solar del carrer Olzinelles on hi havia hagut l’habitatge ocupat La Torreta i on es construirà l’escola bressol. MARTÍ GUTIÉRREZ FARRÉ 


Després de l'aprovació de 
les obres, l'espera per l'estre¬ 
na de la nova escola s'allar¬ 
garà fins al curs 2010-2011. 

Martí Gutiérrez Farré 

Sants 


El 25 de març es va conèixer el pro¬ 
jecte d’obres de la nova escola bres¬ 
sol Guinbó. Feia tamps que se sabia 
quina seria la seva nova ubicació: al 
solar del carrer Olzinelles on antiga¬ 
ment hi havia hagut La Torreta. El ge¬ 
rent del districte va explicar amb de¬ 


tall el projecte i el calendari d’obres 
que s’espera que comencin en els 
propers dos mesos. El 6 de gener del 
2007 es va desprendre un metre qua¬ 
drat de guix del sostre de l’antiga es¬ 
cola, i es va procedir a l’evacuació 
dels nens i la posterior repartició en¬ 
tre les escoles de L’Esquirol i Pau. 

PERMUTA I COMPLICACIONS 

La manca d’espais propis va propiciar 
que l’Ajuntament hagués de recórrer 
a una permuta amb el grup Abba Ho¬ 
tels, requalificant uns terrenys d’ús 
públic i cedint-los a un dels establi¬ 
ments que la companyia té al carrer 


Numància, 32. A canvi, el grup hote¬ 
ler es comprometia a comprar els ter¬ 
renys de l’antiga Torreta i de l’actual 
Sala Bahia -situats tots al carrrer Olzi¬ 
nelles- i cedir-los a l’Ajuntament. 

Un cop pactada la permuta, el con¬ 
sistori va haver de cedir els terrenys a 
l’Institut Municipal d’Educació, fet 
que ha provocat més endarreriment 
en l’inici de les obres. S’espera que 
aquestes estiguin finalitzades el curs 
2010-2011 i que les ràtios es dupli¬ 
quin fins a arribar a les 81 places. 

PROMESES I INCOMPLIMENTS 

Jordi Hereu havia promès en el seu 


programa electoral doblar el número 
de places en les guarderies munici¬ 
pals, que aquest any ha deixat sense 
cobrir un 63% de les famílies que ho 
van sol·licitar. 

El projecte, presentat el passat ju¬ 
liol per la regidora d’Educació 
Montserrat Ballarín, afirma que el 
2011 la ciutat disposarà de 7.574 pla¬ 
ces (3.698 són les de maig del 2007). A 
Sants les places projectades són un to¬ 
tal de 389, de les quals 81 estaran si¬ 
tuades a la futura escola bressol Guin¬ 
bó. Malgrat tot, en aquest curs a punt 
de finalitzar, la xifra d’infants sense 
plaça pública arriba a 4.541, fet que 
evidencia que dos de cada tres sol·li¬ 
citants de guarderies públiques de 
Barcelona per al curs 2008-2009 es 
queden sense lloc per falta d’oferta. 


El Tatanet 
obre les portes 

El passat 28 de març, el Tatanet, 
grup de criança compartida, va 
oferir la primera jornada de por¬ 
tes obertes al passatge Toledo. El 
grup d’educació lliure va néixer 
a principi del 2008 i va començar 
a dur a terme la seva activitat 
pedagògica durant el curs 2008- 
2009. Actualment acullen in¬ 
fants d’1 a 3 anys, tot i que el 
volen ampliar fins a 5. També es¬ 
tan cercant una educadora amb 
experiència en educació lliure. 

Més informació: 
http://eltatanet.blogspot.es/ 


Discriminació al metro 


Redacció 

Sants 


El veí de Sants Joan Pujades, afectat 
de la síndrome de Tourette (un tras¬ 
torn nerviós caracteritzat per tics 
motors i vocals), denuncia que va ser 
discriminat al metro el passat 12 d’a¬ 
bril al vespre. 

Els fets van ocórrer a l’andana de 
la línia 3, a la parada de Sants-Esta- 
ció, on un membre del personal de 
seguretat va increpar-lo i li va impe¬ 
dir de pujar al vagó del tren. Tot i 
que en Joan li va explicar al vigilant 


que patia la síndrome de Tourette, 
el jove no va poder pujar al metro. 
La situació, que no és el primer cop 
que pateix, va dur-lo a fugir corrent, 
espantat i indignat, havent pagat el 
bitllet. 

Però fart de veure’s sotmès a 
aquest tipus de discriminació a causa 
de la ignorànciaa de la societat cap a 
aquesta malaltia, ha emprès una 
campanya de recollida de signatures 
per denunciar els fets, reivindicar 
més difusió sobre aquest trastorn i 
exigir que no s’adoptin mesures dis¬ 
criminatòries d’aquest tipus. 



Joan Pujades a l’andana de la parada Sants-Estació, a línia 3 del Metro. ALBERT GARCIA 

ENLLAÇ A BARRISANTS.ORG 


El Primer de Maig de la crisi 



Imatge de l’acte organitzat per la CNT a l’auditori de les Cotxeres de Sants. ORIOL RIGOLA 


Com cada any, milers de 
persones es van manifestar el 
Primer de Maig, dia interna¬ 
cional de lluita pels drets de 
la classe treballadora. 


Redacció 

Sants 


Enguany, la crisi ha estat la gran pro¬ 
tagonista, amb més motiu encara 
quan fa pocs dies es van donar a co¬ 
nèixer les darreres dades oficials: cada 
minut hi ha ha un nova persona sense 
feina, i la xifra d’aturats en sobrepassa 
el milió als Països Catalans. 

ACTES SINDICALS I SOCIALS 

Al barri el principal acte sindical va te¬ 
nir lloc durant tot el matí a les Cotxe¬ 
res de Sants, on la CNT va organitzar 
una jornada sota el lema «Quan escla¬ 
tarà la ràbia?». Al centre de la ciutat va 
tenir lloc la principal manifestació de 
la tarda, que va aplegar unes 5.000 
persones convocades per centrals sin¬ 
dicals combatives, moviments socials 
i organitzacions polítiques. 

Però el Primer de Maig no només 
va estar marcat per manifestacions. 


Els dies anteriors a aquesta jornada, 
concretament el 24 d’abril, al barri 
van ser sabotejats i inutilitzats 46 
panys de sucursals bancàries i, el 30 
d’abril, 16 supermercats del barri 
tampoc van poder obrir les portes a 
l’hora prevista per les mateixes raons. 
En tots els casos les persones que van 
dur a terme les accions van deixar uns 
adhesius explicatius de les raons de la 
«clausura», assenyalant el bancs i les 
grans superfícies com a «culpables de 
la crisi». 


L'Oficina de 
treball de la Farga 
continua oberta 


Segons fonts el Departament de 
Treball de la Generalitat con¬ 
sultades per la burxa, encara no 
es coneix la data del tanca¬ 
ment i el trasllat de l’oficina 
de treball de la plaça de la Far¬ 
ga, que afectarà les més 
d’11.000 persones inscrites i els 
seus 17 treballadors. 


Acció dels 
‘afectats per 
les hipoteques’ 

Redacció 

Sants 


El 21 d’abril, la Plataforma d’Afectats 
per les hipoteques es va presentar a 
l’Oficina Municipal d’Habitage de 
Sants, on hi havia l’alcalde de Barcelo¬ 
na, el conseller i la ministra d’Habitat¬ 
ge, per denunciar la situació que viuen 
les persones que no poden fer front al 
pagament de les seves hipoteques (re¬ 
cordem que hi ha milers de persones 
que estan sent desnonades per entitats 
financeres). A més, es van reclamar ac¬ 
tuacions urgents per protegir el dret a 
l’habitatge en temps de crisi, algunes 
de les quals s’estan portant a terme en 
altres països. 


Més informació: 
http://afectadosporlahipote- 
ca.blogspot.com 


La marató de 
rock santsenc, 
en marxa! 

Ja està obert el termini per partici¬ 
par en la Marató de grups musicals 
santsencs, en el marc de la propera 
15a Festa Major Alternativa. Amb 
l’objectiu de reunir una quinzena de 
grups en un únic concert, la Marató 
preten tancar el cartell abans del 26 
de juny. Fins a aquesta data es po¬ 
den enviar les propostes a través de 
la xarxa a l’adreça electrònica: 
15festamajor@gmail.com 

Tancament de 
les urgències a 
Numància 

El 5 d’abril es va posar punt i final a 
la prestació del servei d’Urgències al 
CAP de Numància. De fet, es pot dir 
que ha estat el tancament definitiu, 
ja que des de ja fa uns mesos aquest 
servei només s’oferia durant quatre 
hores a la tarda. Ara, els veïns i les 
veïnes de Sants que pateixin alguna 
urgència mèdica s’hauran d’adreçar 
al CAP de Manso. 

Els refugis de 
la Guerra Civil 
a Sants 

Una trentena de persones es van 
apropar el 20 d’abril a la conferència 
sobre els refugis antiaeris que va or¬ 
ganitzar el Centre Social. L’historia¬ 
dor i col·laborador de la Burxa Agus 
Giralt va parlar sobre la construcció 
dels refugis als nostres barris i sobre 
el perill que corren en l’actualitat. 

Xi-Barri a Badal 

El 25 d’abril l’esplai Xiroia va celebrar 
la quarta edició del Xi-Barri, la festa 
infantil i juvenil que l’entitat celebra 
per tal de fer partícip tot el barri de 
les seves activitats. Enguany, la festa 
ha estat molt especial, ja que Xiroia 
ha celebrat al seu 25è aniversari. Al 
llarg de tot el dia moltes persones es 
van apropar a la rambla Badal, on es 
va fer la festa. 


Un any 
més sense 
SantJordi 

A les Corts, el passat 19 d’abril, una 
dotació d’antiavalots de la Guàrdia 
Urbana va prohibir un any més a l’As¬ 
semblea de Joves de les Corts (AJLC) 
accedir a la plaça de les Corts, on 
s’havia de dur a terme un acte amb 
motiu de Sant Jordi. Un jove va ser 
identificat per fer fotografies i dos 
van ser multats per jugar a pilota. 

Intent de 
desallotjament 
a les Corts 

El 30 d’abril el Casal Popular de les 
Corts Colònia Castells va viure una 
temptativa de desallotjament que, 
gràcies a les accions de resistència 
dels seus okupants, no es va poder fer 
efectiu. El Casal Popular va ser okupat 
el gener de 2007 per tal de lluitar con¬ 
tra la imminent execució del Pla Cas¬ 
tells, una operació urbanística espe¬ 
culativa que pretén acabar amb la co¬ 
neguda Colònia Castells, l’única 
colònia obrera que resta a les Corts. 

Can Vies es 
prepara pel 
12è aniversari 

Del 9 al 17 de maig se celebrarà l’a¬ 
niversari del CSA Can Vies. Sota el 
lema «12 anys trencant la via recta, 
aixoplugant alternatives corbes», el 
centre social ha programat una sèrie 
d’activitats que inclouen, entre d’al¬ 
tres, un cercaquintos, una marató 
d’espectacles, una jornada durant el 
dissabte 16 a la plaça Màlaga i la ja 
tradicional Okupi Champions Lig. 

Barrufet 
fa 40 anys 

Una cercavila que va recórrer els di¬ 
ferents emplaçaments que ha ocu¬ 
pat el centre educatiu i una xocola¬ 
tada van ser les activitats organitza¬ 
des el 18 d’abril per celebrar 
l’aniversari de l’emblemàtica escola. 


L'altern ati va 


Presentació del Projecte Barri Cooperatiu 



El 30 d’abril es va presentar una iniciativa impulsada per la Federació 
de Cooperatives de Treball de Catalunya i la Ciutat Invisible. Amb 
aquest projecte es vol promocionar i donar suport a les cooperatives 
com a entitats de treball, de consum o d’habitatge, entre d’altres. 

Més informació: www.sants.coop 

Parèntesi 


UN TOMB PEL 
DICCIONARI 


LLIBRE 

El socialisme 
del segle XXI 


MUSICA 


CINE 

Paraiso Travel 



Bombem mallorquín 


HEINZ DIETERICH 
STEFFAN 

EDICIONS EL JONC 

El llibre inicia el pro¬ 
cés d’actualització 
del pensament d’es¬ 
querres per adaptar- 
lo al paradigma del 
nou segle. A partir 
d’un posicionament 
crític amb les expe¬ 
riències i teories 
emancipadores -so¬ 
bretot del socialisme 
realment existent-, 
l’obra fa un repàs 
dels avenços i els 
errors comesos per 
l’esquerra històrica i 
va desestimant i en¬ 
trelligant, segons el 
cas, les propostes 
propugnades per di¬ 
ferents corrents de 


pensament fins a do¬ 
nar a llum una prime¬ 
ra aproximació a les 
exigències econòmi¬ 
ques, polítiques i èti¬ 
ques que han de ga¬ 
rantir el projecte de 
l’esquerra mundial 
contemporània. 

La conclusió d’a¬ 
questa revisió serà 
l’inici d'un procés en 
el qual es tracen els 
eixos irrenunciables 
que han de possibili¬ 
tar el canvi social 
mundial, on la parti¬ 
cipació i el valor de 
canvi igualitari no se¬ 
ran sinó el punt de 
partida necessari. 

Edicions el Jonc 


JOAN MIQUEL OLIVER 
BLAU-DISCMEDI 

Després de Surfistes 
en càmera tenta, Li- 
ve in Paris i el single 
Sa núvia morta/Han- 
sel i Gretel, Joan Mi¬ 
quel Oliver torna a 
treure el cap pel món 
musical i tria com a 
títol del disc Bombón 
mallorquín, un dels 
gelats més típics dels 
estius illencs. Ara bé, 
de tothom és sabut 
que el solleric no es 
mou, precisament, 
dins allò típic i, per 


això, torna sorpren¬ 
dre el públic amb 12 
cançons que fan un 
viatge cap a la joven¬ 
tut i la infantesa 
(«Lego», «Polo de lli¬ 
mona», «Polo de men¬ 
ta»), així com a tot 
allò quotidià i senzill 
(«Final feliç», «So¬ 
miers», «Ryanair»). 

Oliver segueix ex¬ 
perimentant amb els 
sons electrònics i, 
fins i tot, s’atreveix 
amb una base de reg- 
gaeton («Final feliç»). 
El treball s’arrodo¬ 


neix amb les col·la¬ 
boracions de Maria 
López, Marta Elka i 
Toni Pastor, així com 
amb l’acompanya¬ 
ment d’alguns com¬ 
panys d’Antònia Font 
com són Pere Debon, 
Jaume Manresa i 
Joan Roca. 


Irene Jaume 


SIMON BRAND 

Guanyadora de premis 
de públic en diversos 
certàmens internacio¬ 
nals, és el segon film 
del colombià Simón 
Brand després de Men¬ 
tes en blanco, un thri- 
ller bastant interes¬ 
sant. 

Rodada entre Co¬ 
lòmbia i Nova York, la 
pel·lícula ens relata 
l’aventura d’una pa¬ 
rella de colombians i 
la seva lluita per 
aconseguir entrar als 
EUA i els problemes 
que això els compor¬ 


ta, així com els que 
tenen a la ciutat dels 
gratacels. Rodada de 
forma discontínua, 
l’acció va endavant i 
enrere en el temps. 

És, sens dubte, una 
bona proposta per 
conèixer el cinema 
colombià. La pel·lí¬ 
cula està basada en 
una novela d-èxit de 
Jorge Franco i és, 
fins al moment, la 
més taquillera d’a¬ 
quell país. 


Lancelot 



EL SOCIALISME 
DEL SEGLE XXI 


Hdm Di tlerith 


BURXANT ELS BYTES 


Mentides i veritats sobre r origen d'intern et — - ' "■. —=— 


L 


Moltes vegades hem 
sentit a parlar sobre 
l’origen militar d’In¬ 
ternet. Es diu que In¬ 
ternet va ser un invent 
militar per tenir una 
xarxa de comunica¬ 
cions resistents a un 
atac nuclear soviètic. 

Investigant una mi¬ 
ca sobre el tema, des¬ 
cobrim que la primera 
xarxa entre ordinadors 


la va crear una admi¬ 
nistració americana 
anomenada ARPA ( de¬ 
pendent del Departa¬ 
ment de Defensa), cre¬ 
ada en els seus orí¬ 
gens, principalment 
per Eisenhauer, com 
una administració per¬ 
què els EUA no es que¬ 
dessin desfasats en 
l’àmbit tecnològic res¬ 
pecte als soviètics. Va 


ser precisament ARPA 
qui va crear la famosa 
ARPANET, la primera 
xarxa entre ordina¬ 
dors. La principal con¬ 
fusió es basa en el fet 
que, amb el temps, 
ARPA va deixar de 
finançar projectes 
científics per finançar 
només projectes amb 
finalitats militars. AR¬ 
PANET es va basar en 


protocols de comuni¬ 
cacions teòrics fets 
quatre anys abans per 
científics sense cap 
implicació militar. L’ú¬ 
nica cosa que van fer 
relacionada amb el fi¬ 
nançament d’ARPA va 
ser posar-la en marxa. 

Un cop creada ARPA¬ 
NET, van ser les dife¬ 
rents universitats dels 
EUA qui van aprofitar 


aquesta xarxa per cre¬ 
ar el que ara anome¬ 
nem Internet, com un 
lloc on compartir els 
documents científics i 
comunicar el que feien 
les universitats de San 
Francisco i Boston en¬ 
tre el MIT/Hardward i 
Berkeley. 

Bernat Costa 


Q microsiervos 

Imatge de la web d’on s’ha extret la informació. 

INAUGURAR 

El començament d'una activitat hu¬ 
mana —privada o pública— se celebra 
amb un acte d'inauguració, que té 
una litúrgia pròpia: inauguració de 
cursos, de botigues, de serveis públics. 


etc. són actes amb caire solemne, fes¬ 
tiu, on algú amb autoritat diu unes 
paraules serioses i adients d'obertura. 
Per què els anomenem inaugura¬ 
cions? Els romans, en deien in-augura- 
tio perquè convocaven uns augurs 


(endevins que esbrinaven el futur lle¬ 
gint els moviments de les aus) que di¬ 
guessin si l'empresa tindria èxit o no, i, 
per tant, si els que havien de dur a ter¬ 
me l'activitat eren benaurats o malau¬ 
rats. El nom inauguració ens recorda 


aquesta consulta sobre el destí de la 
nostra vida i dels nostres actes. 


Text elaborat per 
en Jordi Esteban 


LA CANÇÓ RACÓ HISTÒRIC 


Canción 
de batalla 


Este es el hombre que dice 
que quiere volver 
a la tierra quebrada 
que lo vio nacer y crecer. 

De minas el diablo 
sembró caminos de terror. 

El grito definitivo 
sonó en su interior. 

Dice su gente que ya no sale el sol 
que una dama que iba de negra 
se lo llevó. 

De la luna dijeron 
que cada noche lloraba, 
que su llanto salado 
curó las heridas del campo. 

Nadie se imagino que algún dia 
pudiera sonar otra vez 
la guitarra de aquel hombre triste 
que dice que quiere volver 
a la tierra quebrada... 


Esgarrapacristos 


Sovint, les petites his¬ 
tòries quotidianes dels 
barris, les que passen 
desapercebudes a la 
història escrita, es 
veuen reflectides a les 
frases fetes o a les di¬ 
tes populars. 

En aquest racó, que 
ha anat tractant as¬ 
pectes molt diversos 
de la història santsen- 
ca, ja hem pogut veu¬ 
re com l’origen d’al¬ 
gunes d’aquestes fra¬ 
ses fetes es troba en 
històries concretes i 
sovint peculiars. Un 
exemple molt clar és 
el del cas de Nicasi 
Unceti, el guaridor de 
Sants, que, convocant 
a tots els malalts de 
Catalunya al barri pro¬ 
metent guarir-los, va 
originar la frase feta 
«Esguerrats cap a 
Sants». 

Però la dita sobre la 
qual escrivim aquí no 
és aquesta, sinó una 
altra que també ens 


parla de Sants i que, 
gràcies al fet que fou 
recollida per Joan 
Amades, ha arribat als 
nostres dies, ja que 
actualment ha des¬ 
aparegut quasi total¬ 
ment: «A Sants, lla¬ 
dres, marxants i 
esgarrapacristos». 

Aquesta dita, que 
certament no deixa en 
gaire bona posició el 
nostre barri, a l’època 
es podia sentir de for¬ 
mes diferents: «A 
Sants, pobres i mar¬ 
xants i la meitat lla¬ 
dres» o «A Sants, po¬ 
bres i amargants, l’u¬ 
na meitat lladres i 
l’altra meitat esgarra¬ 
pacristos». 

Podem veure com 
totes aquestes dites 
coincideixen a desta¬ 
car la pobresa i la mar- 
ginalitat del Sants de 
l’època. Això no és es¬ 
trany si recordem que 
estan parlant d’un ba¬ 
rri industrial que en 


poc temps va créixer 
desmesuradament i on 
les condicions socials 
dels obrers eren deplo¬ 
rables. En alguna d’e¬ 
lles també es destaca 
l’incipient comerç que 
s’estava establint al 
barri. Cal recordar que 
durant llargs anys a 
Barcelona es va fer 
servir la dita «Sants és 
Andorra», referint-se 
als millors preus que la 
gent podia trobar en 
comparació del centre 
de la ciutat. 

Però l’expressió que 
més crida l’atenció és 


la d’«esgarrapacris- 
tos». En un barri que 
va viure en diversos 
moments la crema de 
l’església, hom podria 
creure que aquesta 
expressió tenia quel¬ 
com d’anticlerical. Pe¬ 
rò és el mateix Joan 
Amades qui recull l’o¬ 
rigen d’aquest terme. 

Pel que es veu, un 
any, durant la festa 
major, la parròquia va 
voler estrenar una 
imatge d’un Sant 
Crist. Però es va de¬ 
manar a l’artesà a cor- 
recuita i aquest la va 


lliurar acabada de pin¬ 
tar. Tement que els fi¬ 
dels, en anar-la a be¬ 
sar, s’embrutessin els 
llavis, van voler eixu¬ 
gar-la amb una manta 
de llana, amb la qual 
cosa el borrissol es va 
enganxar per tota la 
imatge i la va deixar 
tota peluda. Sense sa¬ 
ber com resoldre la si¬ 
tuació, van redactar 
un ban cridant els 
santsencs a esgarrapar 
el borrisol al Cristo. 


Agus Giralt 



Imatge de Sta. Maria de Sants 


Que con esta canción de batalla FOGONS DE TEMPORADA 

la luna descansa 


que la noche se acaba 
y el sol se levanta otra vez. 


Costo Rico 


A finals de 1999,en el cor del barri de 
Sants, un grup de joves es troba per as¬ 
sajar les seves cançons. A poc a poc, 
aquest projecte va prenent forma i neix 
Costo Rico. Els seus primers concerts els 
fan a les festes del barri i en llocs tan 
emblemàtics com l’Hamsa. 

La cançó que us presentem és del seu 
primer disc, El patio, el qual ja reflectia 
el seu estil, que cavalca entre la rumba 
i el reggae amb un toc d’arrels llatino¬ 
americanes. 

I reproduint aquesta peça els volem 
felicitar pel seu 10è aniversari i els 
volem encoratjar perquè la seva trajec¬ 
tòria musical continuï molts anys més. 
Per molts anys, Costo Rico! 


Sardines 

«Inventeu un aliment 
que sigui altament pro¬ 
teic, baix en greixos sa¬ 
turats i alt en insatu- 
rats. Que tingui una ri¬ 
ca font de minerals i 
que es conservi el mà¬ 
xim temps possible sen¬ 
se refrigeració.» Aquest 
va ser l’enunciat amb 
què un professor de 
tecnologia alimentària 
desafiava els seus 
alumnes. Quan ja els 
tenia cansats de pensar, 
els va regalar una llau¬ 
na de sardines. 

La seva abundància, 
el baix preu i el desco¬ 
neixement sobre el va¬ 
lor nutricional del seu 
greix van portar el peix 
blau a tenir mala prem¬ 
sa. Afortunadament, ai¬ 
xò ha canviat i ara re¬ 


sulta fantàstica per a la 
nostra dieta. Els peixos 
blaus són aquells que 
corren per la mar, llui¬ 
ten per sobreviure i que 
estan acostumats a 
grans migracions. El re¬ 
sultat és una carn més 
dura però també més 


gustosa. Petits com el 
seitó, desconeguts com 
la llampuga i mundial¬ 
ment famosos com la 
tonyina. La més de ca¬ 
sa? La sardina. El mes¬ 
tre Pla l’elevava, cuina¬ 
da a la brasa i amanida 
amb oli d’oliva i un 
pensament de vinagre, 
a un aliment prodigiós i 
fascinador. Antigament, 


ja la conservaven en sal 
i es menjava a tota la 
costa mediterrània. Els 
romans li van donar 
nom a Sardenya en ho¬ 
nor seu. La seva carn 
aprecia coccions ràpi¬ 
des, com ara la brasa, o 
bé en un líquid que l’es¬ 
tovi, com és l’escabetx. 

La recepta: 
escabetx 
de sardina 

INGREDIENTS 

16 sardines escata- 
des i sense tripa 

1 ceba 

2 porros 

3 pastanagues 

4 grans d’all 

200 ml de vi blanc 

200 ml de vinagre 

200 ml d’oli d’oliva 

Farina 

Sal, pebre i herbes 
aromàtiques 



ELABORACIÓ 

Primer enfarineu i 
fregiu lleugerament les 
sardines. En aquest ma¬ 
teix oli (retireu-ne una 
part si cal) daureu-hi 
els alls laminats, la 
ceba, el porro i la 
pastanaga. Salpebreu- 
ho i deixeu-ho sofregir 
a foc lent. Un cop les 
verdures estiguin toves, 
afegiu-hi les herbes, el 
vinagre i el vi. Apugeu 
el foc i quan hagi arren¬ 
cat el bull deixeu que 
redueix-hi una mica a 
foc lent. Ja podeu co¬ 
brir les sardines que 
haureu escampat en 
una safata. Afegiu-hi 
l’oli d’oliva i deixeu-ho 
tres o quatre dies a la 
nevera: el resultat és 
espectacular. 


Núria May Masnou 


J 

En moviment 


OLEGUER BOHIGAS: 

«S’han de crear 
assemblees 
d’aturats a cada 
barri i localitat» 



Oleguer Bohigas és membre de l’Assemblea d’Aturats de Barcelona. ÀLEX TISMINETZKY 


EL RACÓ DEL CASAL 


No es 

tracta d’una 
diada més 


Casal Independentista de Sants 

Som un país de diades. Si repas¬ 
sem algun dels tradicionals calen¬ 
daris de butxaca n’hi trobarem 
unes quantes i no només perquè 
ens agrade la reivindicació: la his¬ 
tòria particular de cadascun dels 
nostres territoris històrics ha dei¬ 
xat bona empremta en el nostre 
calendari polític. És així com cada 
territori té la seua particular «Dia¬ 
da nacional» (que són assumides 
pel conjunt de la nació) i fins i tot, 
en alguns casos, com el País Valen¬ 
cià, en tenim dues: el 9 d’Octubre, 
per commemorar l’entrada del rei 
En Jaume a la ciutat de València, i 
el 25 d’Abril, per commemorar la 
derrota austriacista a Almansa. 

Ambdues diades són importants 
per als valencians i les valencianes. 
La primera és la diada institucio¬ 
nal, festa laboral i marcadament 
instrumentalitzada, però no per ai¬ 
xò l’esquerra nacionalista deixa de 
celebrar-la. Cada any, milers de 
manifestants omplen els carrers de 
València per reivindicar la catalani¬ 
tat i el reconeixement dels nostres 
drets com a poble. La Diada del 25 
d’Abril és diferent. Sobretot per¬ 
què mai no ha estat una diada in- 
terclassista ni institucional: ha si¬ 
gut sempre una Diada del poble. 
Inicialment era l’escenari de mani¬ 
festacions i aplecs convocats per 
l’esquerra independentista, però a 
partir del 1994, la convocatòria es 
féu més extensiva i massiva, de la 
mà d’Acció Cultural del País Valen¬ 
cià. Amb aquesta entitat cultural, el 
25 d’Abril ha vist algunes de les 
manifestacions més multitudinà¬ 
ries dels Països Catalans i ha anat 
perdent contingut polític. 

Enguany, l’esquerra indepen¬ 
dentista, per mitjà de la campanya 
«300 anys d’ocupació, 300 anys de 
resistència» va convocar el 25 d’A¬ 
bril pel seu compte. Ho va fer per 
recuperar l’esperit combatiu i rei¬ 
vindicatiu dels inicis. 


En aquests temps de crisis en 
què l'atur està arribant a 
xifres històriques, per supe¬ 
rar les dificultats d'aquesta 
situació s'estan duent a 
terme diversos projectes. Un 
d'ells és l'Assemblea d'atu¬ 
rats de Barcelona, presenta¬ 
da l'l d'abril a les Cotxeres 
de Sants, la burxa va voler 
conèixer aquest nou projecte 
a través d'uns dels seus 
membres, Oleguer Bohigas. 

Àlex Tisminetzky 

Sants 


Quins objectius us plantegeu l’As¬ 
semblea d’Aturats de Barcelona? 

L’objectiu més immediat és trencar 
el cercle de la gent organitzada o 
més activista i arribar als milers i mi¬ 
lers d’aturats i aturades que patei¬ 
xen el problema però que no troben 
un lloc on organitzar-se. En un altre 
nivell, l’objectiu és, evidentment, 
frenar les polítiques neoliberals que 
ens han portat a aquesta situació i 
pressionar el Govern perquè deixi 
d’acceptar ERO (expedients de regu¬ 
lació d’ocupació), d’abaratir els aco¬ 
miadaments, etc. i faci una política 
social real. Però som concients que, 
per aconseguir això, cal un movi¬ 
ment ampli que combini unitat i ra- 
dicalitat i que pugui fer pressió per 
assolir les nostres demandes. Neces¬ 
sitem que aquesta Assemblea d’Atu¬ 
rats de Barcelona en generi de no¬ 
ves a cada barri i localitat. 


Com heu valorat aquesta primera 
assemblea? Quines són les caracte¬ 
rístiques comunes de les persones 
que s’han aplegat? 

Tot i que modesta, perquè és la pri¬ 
mera, l’Assemblea l’hem de valorar 
positivament. Hi ha participat al vol¬ 
tant d’unes cinquantrna de persones 
d’un perfil bastant polititzat i comba¬ 
tiu, alguns activistes de sindicats, mo¬ 
viments socials o organitzacions polí¬ 
tiques i d’altres que no. Érem sobre¬ 
tot gent de Barcelona ciutat, però 
també hi havia companys d’altres po¬ 
blacions. Cal destacar que no només 
érem aturats, sinó també gent solidà¬ 
ria que es vol mobilitzar pel tema. 

«Hem de lluitar 
perquè el Govern 
deixi d’acceptar 
ERO i faci política 
social real» 

L’atur és una experiència sovint 
molt individual. Com creieu que 
pot condicionar aquesta realitat 
l’actuació col·lectiva? 

És cert: a diferència d’altres col·lec¬ 
tius que es veuen diàriament en un 
espai físic comú, els aturats no tenim 
aquest espai. Això pot ser un inconve¬ 
nient, però no és insalvable. De fet, la 
primera tasca d’aquesta assemblea va 
ser anar a les diferents oficines de tre¬ 
ball per repartir material i explicar la 
convocatòria. Sembla lògic, ja que on 
segur que els aturats ens hem de veu¬ 
re les cares és a l’oficina de treball a 
fitxar. Curiosament, ara el Govern 


permet que es fitxi per Internet, in¬ 
tentant estalviar-se les cues incòmo¬ 
des, invisibilitzant, així, el problema i 
evitant el malestar i, fins i tot, la pos¬ 
sible autoorganització. 

Evidentment, hi ha altres punts de 
trobada. Tant el SOC com diferents 
sindicats fan cursos de formació per a 
aturats on n’hi van centenars. Un altre 
espai natural de lluita podrien ser les 
diferents empreses que han generat 
milers d’acomiadats per ERO, acomia¬ 
dats que poden organitzar-se amb els 
treballadors de la seva antiga empresa 
per al manteniment de la plantilla. 
Tots són punts de trobada. No podem 
oblidar, també, que tots tenim un es¬ 
pai comú de trobada, que és el carrer, 
i que l’hem d’utilitzar. 

És obvi que la dispersió condicio¬ 
na la forma d’organitzar-se, però la 
veritat és que la classe treballadora ha 
generat al llarg de la seva història di¬ 
ferents formes organitzatives i té prou 
creativitat per crear-ne de noves si les 
condicions ho demanen. 


HI ha experiències semblants en 
altres ciutats de l’Estat o d’Europa? 
Sí, n’hi ha, tot i que de moment molt 
embrionàries. A diverses ciutats de 
l’Estat hi ha associacions d’aturats de 
diferent caire. Al País Basc van per 
davant nostre i ja fa més que es 
mouen pel tema. El pasat 23 de març, 
per exemple, l’Assemblea d’Aturats 
de Madrid va ocupar una oficina de 
l’INEM. A finals de març es van crear 
assemblees d’aturats al barri de 
Bonavista de Tarragona i a Sant Vi¬ 
cenç dels Horts. També s’estan enge¬ 
gant idees similars a Cardedeu i el 
Prat de Llobregat. 

A França, el col·lectiu Agir contre 
le chomage («actuar contra l’atur») ha 
fet accions a les grans superfícies de 
diferents ciutats, i se n’ha endut ca¬ 
rros sencers de menjar per després 
fer pícnics gratuïts per a la gent més 
necessitada. La veritat és que no te¬ 
nim gaire coneixement mutu de les 
diferents experiències. Però a poc a 
poc anirem fent xarxa. 

Resposta a la 
violència immobiliària 



Les mobilitzacions socials van aconseguir que s’ajornés l’ordre de desnonament que tenia Rosa Talón. EL0I DE MATEO 


El 24 d'abril es fer la 
presentació del Punt 
d'Informació sobre 
Mobbing de Sants al 
Centre Social de Sants. 

Albert Ricart Sanjuan 

Sants 


El Punt d’Informació neix al voltant de 
l’Assemblea contra la Violència Immo¬ 
biliària i de la confluència de dues llui¬ 
tes dutes a terme al barri: la Plataforma 
pel Soterrament de les Vies i contra del 
Pla de l’Estació i el cas de mobbing al 
carrer Vallespir, 25. A partir d’aquí, es 
va prendre la decisió de formar part de 
l’esmentada Assemblea i, al mateix 
temps, crear un punt d’informació 
sobre l’assetjament immobiliari al 
Centre Social de Sants. 

L’EXPERIÈNCIA ANTERIOR 

L’Assemblea contra la Violència Immo¬ 
biliària va sorgir com a resposta als di¬ 
ferents casos d’assetjament, i després 
es va constituir com a associació durant 
la campanya en suport a Rosa Talón, 
veïna del Clot que pateix assetjament 
des de fa uns 30 anys i que ha vist ajor¬ 
nada la seva ordre de desnonament 
gràcies a la pressió social. L’objectiu de 
prendre aquesta forma legal és poder 
personar-se judicialment en els casos 
d’assetjament. Tot i tenir uns represen¬ 
tants legals, el seu funcionament conti¬ 
nua sent assembleari i horitzontal. 

L’assemblea ja feia temps que treba¬ 
llava i que es reunia i debatia per uni¬ 
ficar esforços i ampliar la xarxa de con¬ 
tactes. D’aquesta feina en va sorgir una 
assemblea amb molta diversitat en els 
seus membres: des de persones afecta¬ 
des directament per l’assetjament im¬ 
mobiliari, majoritàriament, a persones 
sensibles amb el tema, gent provinent 
de moviments veïnals i diferents movi¬ 
ments socials. 

L’assemblea acompleix diverses 
funcions, una de les quals és conscien- 
ciar les persones que estan patint 
mobbing. Una de les eines utilitzades 


són uns qüestionaris creats per poder 
descobrir si s’està patint violència im¬ 
mobiliària, i en els casos en què això es 
així s’ofereix un protocol d’actuació. 
També informa amb xerrades, material 
informatiu i passis de vídeo. Una altra 
tasca és difondre els casos i posar en 
comú les experiències de les associa¬ 
cions que en formen part. 

Per poder dur a terme aquests ser¬ 
veis s’han establert diferents punts 
d’informació descentralitzats en barris 
(Gràcia, el Clot, la Barceloneta, el Po¬ 
blenou i l’Eixample), que tenen com a 
punt de trobada l’Assemblea contra la 
Violència Immobiliària. 


PUNT D’INFORMACIÓ A SANTS 

Un d’aquests punts d’informació és el 
creat al Centre Social de Sants. Està 
format per persones afectades per l’as¬ 
setjament immobiliari i gent de diver¬ 
sos col·lectius del barri, que confluei¬ 
xen en l’Assemblea de Barri de Sants. 
El punt d’informació no és una oficina 
amb horaris fixos, sinó un espai físic 
on promoure la trobada entre perso¬ 
nes afectades i persones acostumades 
a bregar amb les diverses barreres le¬ 
gals i institucionals gràcies a la seva ex¬ 
periència en els moviments socials. 

Això ha enriquit en coneixements 
les persones que formen part del punt 


o que hi van buscant ajuda, i ha tren¬ 
cat estigmes entre gent de generacions 
i orígens molt diferents. 

A més de fomentar que els mateixos 
afectats preguin consiència de la seva 
situació, es vol donar difusió a aquests 
casos, proporcionar recolzament i fer 
pressió social i política. Paral·lelament, 
es vol arribar a una capa social més ex¬ 
tensa i contactar amb gent que no està 
familiaritzada amb aquests tipus de 
processos. 


Més informació a: 
www.violenciaimmobiliaria.org 


LA BORDETA 
MON AMOUR 


Un barri amb 

problemes 

induits 


Comissió de Veïns de la Bordeta 

Arran de la Llei de barris de l’any 
2009 les Fundacions Cirem i Pere 
Tarrés han fet un estudi sobre ne¬ 
cessitats i desenvolupament del 
nostre barri. Ens el van presentar el 
passat mes de març. 

Vagi per endavant que l’estudi 
pateix d’un parell de pecats origi¬ 
nals: el fet que les fonts de dades si¬ 
guin secundàries (padrons, educa¬ 
ció, etc.) fa que no estiguin actualit¬ 
zades o que no tinguin prou 
profunditat. L’altre problema és que 
la Bordeta és un barri amb, com a 
mínim, dos sectors totalment dife¬ 
rents: el que volta la rambla de Ba- 
dal, més nou i amb més gent de fo¬ 
ra, i el barri més antic, als entorns 
de Sant Medir, amb gent més gran i 
majoritàriament autòctona. És difí¬ 
cil treure conclusions conjuntes per 
a uns subbarris tan diferents. 

Malgrat això, van sorgir alguns 
trets interessants: que el nombre de 
persones amb estudis superiors és 
un 7,3% inferior a la mitjana de la 
ciutat, que la renda familiar disponi¬ 
ble amb relació a la mitjana de Bar¬ 
celona va baixar del 96% al 83% en¬ 
tre el 2000 i el 2005, que hi ha un 
espectacular índex de fracàs escolar, 
que el preu dels pisos es manté un 
10% per sota de la mitjana i que el 
comerç i la indústria estan desapa¬ 
reixent del barri. 

En resum: sembla que és un bar¬ 
ri que envelleix i que s’empobreix, 
que crea focus de marginalitat, que 
perd l’activitat econòmica i que pa¬ 
tirà la crisi econòmica d’una mane¬ 
ra fulminant. 

Però per sota de tot això restem 
els veïns. Ens caldrà buscar un mo¬ 
tiu de centralitat per posar la Borde¬ 
ta al mapa del món i, més que mai, 
organitzar-nos per evitar que aques¬ 
ta degeneració acabi en «plans de 
rehabilitació» que facin fora la gent 
i elititzin la zona amb els nous yup- 
pies de la Ciutat Judicial o de la fu¬ 
tura Conselleria de Medi Ambient. 


Activitats i serveis 


Centre Social de Sants: 

Olzinelles, 30 (tel. 93 331 10 07). 
Aquest espai acull 21 entitats de 
barri diferents, i aquests són al¬ 
guns dels serveis que ofereix: 

• Punt d’Informació Laboral: di¬ 
lluns de 19 a 20 h. Assessorament 
laboral (contractes, nòmines, acci¬ 
dents de treball, etc.). 

• Assessoria jurídica i legal: 
temes immobiliaris. Advocat 


especialitzat. Cal trucar per 
demanar cita. 

• Atenció i prevenció de les 
violències de gènere: atén L’Es¬ 
cletxa. Cal demanar cita prèvia. 

• Projecte Xerrem (CAL): dime¬ 
cres de 19 a 21 hores. Sessions 
en grup de conversa en català. 

• Projecte Parlem (CAL): punt de 
coordinació de les parelles 


lingüístiques (conversa en català). 

• Punt d’Informació sobre la Im¬ 
migració: informació sobre recur¬ 
sos de la ciutat i cerca de feina. 

• Punt d’Informació Urbanísti¬ 
ca: seguiment dels principals 
projectes urbanístics del barri. 


Més'ïnfòrmàdó'a: 

csocialsants@gmail.com 


Fes-te amic o amiga de 

la Burxat 


Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-bo al 
Terra d’Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa □ 


Amic/amiga de 
la burxa 


□ 

3 euros/mes 
(36 euros l’any) 


Col·laboració 
anual amb 

LA BURXA 

□ 

5 euros/mes 
(60 euros l’any) 


Aportacions 
voluntàries a 

LA BURXA 


_euros 

(escriure amb 
claretat) 


DOMICILIACIÓ BANCÀRIA 


Caixa/Banc 


Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que 
presentarà la burxa 

Data 

Signatura 

Cultura 


L’escola afusellada, al Casinet 



La fi de la República pel cop 
d'estat militar es va comme¬ 
morar al Casinet amb L'escola 
afusellada, un documental 
sobre un model educatiu que 
el franquisme va reprimir bru¬ 
talment, eliminant tota una 
generació de docents. 


Jordina Sànchez Amat 

Sants 


Filles de mestres o directores d’escola 
afusellades, docents empresonats i reti¬ 
rats de la seva professió, alumnes de lla¬ 
vors que recorden el darrer cop que 
van veure amb vida un mestre estimat... 
Són persones que van viure la depura¬ 
ció de l’escola durant i després de la 
Guerra Civil, i el testimoni de les quals 
és recollit al documental L’Escola afuse¬ 
llada , de Daniel Àlvarez i Inaki Pinedo. 


El documental treu de l’oblit la re¬ 
pressió que els sublevats van exercir en 
l’àmbit educatiu. Durant la Guerra Civil 
un de cada quatre docents va patir re¬ 
presàlies dels nacionals. I això va conti¬ 
nuar després del triomf del Movimien- 
to l’l d’abril del 1939: tots els mestres 
van ser cessats, i si volien tornar a exer¬ 
cir havien de sol·licitar-ho i ser valorats 
per les Comisiones de Depuración. 

La dictadura mirava d’esborrar qual¬ 
sevol traça d’un sistema educatiu inno¬ 
vador que havia fet públic l’ensenya¬ 
ment, havia introduït les altres llengües 
de l’Estat a les aules i havia intentat fer 
del o la mestra l’autoritat en matèria 
educativa, per restar-li’n a la religió. 

Cada cop queden menys veus que 
reclamen que no s’oblidi. Almenys una 
mostra n’estarà enregistrada, com la 
frase de la filla de mestres Hilda Farfan- 
te: «El silenci és carregar-los un altre 
cop amb les culpes. Si no em tornen 
els ossos que em tornin la dignitat dels 
meus pares». 


El Sant 
Jordi 
a Sants 

Martí Gutiérrez Farré 

Sants 


La Diada del llibre, la rosa i els ena¬ 
morats, el 23 d’abril, va començar 
ben d’hora al barri. Les primeres pa¬ 
rades es van començar a instal·lar a 
la plaça de Sants i per tota la carre¬ 
tera de bon matí. Ben bé un cente¬ 
nar de punts de venda, entre els 
quals hi havia els Diables de Sants, 
l’Esplai Espurna, l’Agrupament Es¬ 
colta i Guia Montserrat Xavier, la 
CAL (Coordinadora d’Associacions 
per la Llengua), l’Assemblea de Jo¬ 
ves de Sants, Negres Tempestes i la 
Ciutat Invisible, van suportar el su¬ 
focant sol més propi del mes de ju¬ 
liol que de l’abril. Els veïns, que ana¬ 
ven i venien de la Rambla al barri, 
van gaudir d’una jornada genuïna¬ 
ment primaveral i col·lectiva. 


Comença el compte enrere 


Abril teatral 
a Can Vies 



Ballada conjunta de totes les colles a la plaça d’Osca. PERE 


Roger Sanchez Amat 

Sants 


Escalfant motors per a la Trobada Na¬ 
cional que se celebrarà a Barcelona a fi¬ 
nals de mes, el 18 d’abril les colles de 
la ciutat van fer cinc cercaviles simultà¬ 
nies (Poble Sec, Raval, Gòtic, Gràcia i 
Sants) per anar fent dentetes. La colla 
del nostre barri va reunir una setantena 
de bastoners i bastoneres provinents 
de Lleida, Berga, Sant Celoni, l’Aleixar i 
Vilassar de Mar. El recorregut va acabar 
a la plaça Osca amb una espectacular 
ballada col·lectiva, i al Terra d’Escudella 
es van poder refrescar la gola tot veient 
l’exposició de la Coordinadora de Bas¬ 
toners. La jornada va concloure amb 
un sopar de germanor al Centre Social. 


Oriol Rigola 

Sants 


Durant un parell de diumenges del 
passat més d’abril, la capella del 
CSA Can Vies va acollir dues obres 
de teatre arribades des d’Euskal 
Herria. El diumenge 3 d’abril, el 
grup Kili-kolo va presentar la peça 
PatetiKKbareta, una obra que qües¬ 
tiona la normalitat, la bogeria i la 
psiquiatria des d’unes escenes més 
habituals del que es pot imaginar. 

El dia 19 es va poder gaudir d’un 
monòleg de J. B. Pedradas, que ex¬ 
plicava la història d’Espe, una dona 
emmanillada a un seient.Va fer un 
relat de la seva vida parlant sola, des 
de la seva visió de la solitud i de la 
societat que no l’accepta. 


El mostrador 


U n dels passos que pot fer 
una persona que vol con¬ 
sumir agroecològic és en¬ 
trar en una de les moltes 
cooperatives de consum 
ecològic que hi ha a la nostra ciutat. 

Si, per exemple, va a Germinal- 
Sants, que fa vora 15 anys que funcio¬ 
na, entraria en un espai més o menys 
gran, amb prestatges plens de produc¬ 
te corresponentment etiquetat, amb 
lleixes de fusta, etc. I entre tot el mobi¬ 
liari i el producte també hi trobaria 
moltes personetes motivades, acostu¬ 
mades a fer la seva tasca i que es pre¬ 
nen la cooperativa no només com un 
lloc on anar a comprar i consumir eco¬ 
lògicament, sinó també com un espai 
de transformació social, on amb la seva 
petita tasca farà que canviï la manera de 


Una nova 
iniciativa 
comença 
a caminar 


Cooperativa Germinal 


produir aliments. Les tasques que ca¬ 
dascú té assignades o bé fa temps que 
les fa o bé té un soci que la va guiant 
fins que la persona es fa seva la tasca. 

El fet és que fa poc un petit grup de 
socis de Germinal-Sants vam iniciar el 
procés d’obrir un nou centre al barri 
del Poble Sec. Aquest petit grup aviat es 
va poder deixar de comptar amb els 
dits de les mans, i va començar el llarg 
procés de trobar local. Mentrestant, 
per no desmotivar-nos, vam començar 
per consumir producte fresc com vam 
poder. Però quan per fi ens vam esta¬ 
blir en el local on actualment ens ro¬ 
bem vam viure una caiguda del con¬ 
sum en comparació de la cistella que ja 
feia uns mesos que consumíem. Això 
va fer que els ingressos de la cooperati¬ 
va minvessin i, per tant, va significar no 


poder invertir els guanys en la compra 
de producte d’estoc. En conseqüència, 
anàvem perdent l’oportunitat d’aug¬ 
mentar les vendes, i de retruc no podí¬ 
em transformar amb «tot el nostre con¬ 
sum» com ens agradaria fer-ho. Segura¬ 



ment, però, el més difícil va ser coordi¬ 
nar-nos en les diferents comissions, on 
cada soci i sòcia s’hi trobes bé i amb 
una tasca per poder fer. També va ser 
molt difícil posar-nos d’acord en els cri¬ 
teris de compra: d’on venien els pro¬ 
ductes i qui ens els oferia (un petit pro¬ 
ductor o bé un distribuïdor). I fins i tot 
vam intentar, en comptes que ens por¬ 
tessin el producte, anar-lo a buscar 
nosaltres o fixar un punt de recollida 
intermedi per facilitar la distribució al 
productor. 

No obstant això, ja som més d’una 
vintena d’unitats familiars i, tot i les di¬ 
ficultats i els esforços, és realment enri¬ 
quidor i satisfactori poder formar part 
d’un projecte autogestionat de trans¬ 
formació social a través del consum 
conscient com és aquest! 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


L’especulació 
amenaça 
Can Trabal 


# 



Vista de la masia de Can Trabal i els seus voltants. INTERNET 


L'Hospitalet de Llobregat és la 
segona ciutat amb més habi¬ 
tants de Catalunya i ha viscut 
nombrosos canvis urbanístics 
en els darrers anys. Però 
encara té una carta amagada: 
Can Trabal, la seva darrera 
zona agrícola. Aquesta es 
troba amenaçada per un pro¬ 
jecte urbanístic i ja s'hi han 
alçat veus en contra. 

Irene Jaume Gambin 

Sants 


L’ajuntament de l’Hospitalet de Llo¬ 
bregat (a través de la seva Agència de 
Desenvolupament Urbà), la Generali¬ 
tat de Catalunya i algunes empreses 
com el Grup Immobiliari Castmor i 
Hakerson International (propietat de 
Joan Laporta) volen dur a terme un 
macroprojecte urbanístic de 21 hectà¬ 
rees que inclouria vuit edificis de 13 
plantes, un hotel i un concessionari, 
així com edificis que encara no tenen 
una funció definida. 

El projecte s’emmarca dins la 
segona fase de transformació de la 
Gran Yia i al projecte de Biopol’H. L’a¬ 
juntament de la ciutat i la Generalitat 
invertiran uns 300 milions d’euros en 
la compra d’aquests terrenys privats 
ubicats al sector de la Marina, entre la 
ronda del Mig, el polígon de la 
carretera del Mig, el complex esportiu 
de la Feixa Llarga i l’hospital de 
Bellvitge. Aquesta zona, més conegu¬ 
da com Can Trabal, consta de 43 
hectàrees de superfície d’horts i ma¬ 
sies, declarada com a zona verda me¬ 
tropolitana pel Pla general metropoli¬ 
tà de Barcelona. Aquest projecte supo¬ 
saria la pèrdua d’entre 7 i 13 hectàrees 
de zona verda i la pèrdua de la majo¬ 
ria d’espècies animals de la zona (el 


83% del catàleg de la fauna vertebrada 
de l’Hospitalet). 

EL VALOR DE CAN TRABAL 

La zona de la Marina de l’Hospitalet 
forma part de la història de la ciutat i 
l’execució d’aquest projecte podria 
significar la ruptura amb el passat agrí¬ 
cola de la zona. El projecte, a més, 
afecta directament al delta del Llobre¬ 
gat, ja que en forma part. Pel que fa als 
aiguamolls i els deltes que s’hi formen 
quan el nivell freàtic és suficient, te¬ 
nen un paper mediambiental capdal: 
funcions hidrològiques, recàrrega d’a- 
qüífers, depuració natural de l’aigua, 
usos econòmics i culturals, etc. 

REBUIG DE LA POBLACIÓ 

Per tots aquests motius, la població 
s’ha començat a mobilitzar. La 
Plataforma per a la Conservació de la 
Zona Agrícola de l’Hospitalet de Llo¬ 
bregat i contra l’Especulació Immobi¬ 
liària va ser constituïda el novembre 
del 2008 per associacions de veïns i 
veïnes, grups ecologistes i persones a 
títol individual. La creació d’aquesta 
plataforma va venir donada, com 
diuen en el seu manifest, per «la 
necessitat de preservar, conservar i 
defensar de manera íntegra la zona 
agrícola de l’Hospitalet». 

Per a les persones i entitats que in¬ 
tegren la plataforma, la zona de Can 
Trabal és un patrimoni col·lectiu i té 
un alt valor històric, ecològic i natural, 
cosa que no és incompatible amb el 
gaudi de la ciutadania alhora de fer 
passejades i excursionsc. Ja s’han dut a 
terme algunes mobilitzacions, com ara 
una excursió reivindicativa a Can Tra¬ 
bal. El proper 24 de maig es farà una 
marxa de protesta a la mateixa zona. 

Alhora, també s’ha pronunciat la 
Comissió del Riu del Consell de la 
Sostenibilitat de l’Hospitalet. Davant 
la manca d'‘nformació per part de les 
administracions, la comissió va ela¬ 


borar una proposta basada en les 
informacions aparegudes en els 
diferents mitjans de comunicació i, 
fins i tot, fa una proposta perquè 
s’elevin al ple municipal una sèrie de 
consideracions entre les que es tro¬ 
ben el rebuig al projecte actual, l’exi¬ 
gència de respecte cap als valors natu¬ 
rals històrics i ambientals de la zona, 
la consideració del riu Llobregat com 
un espai estratègic per a l’establiment 
d’una zona de caràcter natural i de 
lleure i l’obertura d’un procés partici¬ 
patiu per definir els usos de l’espai, te¬ 
nint en compte els criteris de conser¬ 
vació del patrimoni. 

El macroprojecte també ha afectat 
l’estabilitat política de la ciutat, ja que 
els socis del PSC a l’ajuntament, ICV- 
EUiA, no estan d’acord amb aquesta 
actuació. A tot això cal sumar-hi que fa 
més de 10 anys, quan Celestino 
Corbacho encara era batlle de la ciu¬ 
tat, es va presentar un projecte de 
protecció de la zona que ara, amb 
Neus Marín com a batllessa, es troba 
en perill de desaparició. 


Diagnosi 
dels problemes 
del projecte 


Aquests són només alguns dels 
inconvenients del projecte. 

• Absència de sensibilitat 
envers el Delta del Llobregat 

• Nul·la sensibilitat històrica 

• Menysteniment del paper hi¬ 
dràulic de la zona i de les es¬ 
pècies amenaçades d’extinció 

• Manca de visió del paper 
ecològic, ambiental, social i 
econòmic de la zona 

• Pèrdua de terrenys agrícoles 
i naturals 

• Manca de connectivitat amb 
el riu 

• Duplicació de zones 
urbanes: més de la meitat de 
l’àmbit de la ciutat ja és urbà 


Homenatge a 
Abel Paz 

En aquest nú¬ 
mero hem vol¬ 
gut canviar el 
format de les 
Perles per ho¬ 
menatjar Abel 
Paz, un escrip¬ 
tor, historia¬ 
dor i militant 
llibertari que 
va morir el 13 
d’abril. Nascut el 1921 a Almeria, 
als vuit anys es va traslladar amb 
la seva família a Barcelona. Llui¬ 
tador incansable per la llibertat, 
va formar part dels grups de de¬ 
fensa confederals del Clot, així 
com de les milícies confederals en 
el front d’Artesa. El 1939 va ser 
internat en diversos camps de 
concentració. Al seu llegat revolu¬ 
cionari se li suma la biografia de 
Durruti, traduïda a 14 idiomes. 


SOLIDARITAT 


Empresonat 
per 60 euros 

El 28 d’abril, el mercat de Sants i 
altres punts del barri van aparèixer 
plens de pintades que denuncia¬ 
ven l’empresonament d’un activis¬ 
ta que està passant 10 dies a Qua¬ 
tre Camins per negar-se a pagar 
una pena multa de 60 euros. El jo¬ 
ve va ser detingut en una acció de 
protesta contra el Pla Caufec. És el 
segon cop en sis mesos que un titu¬ 
lar similar encapçala aquesta colum¬ 
na de ia burxa, i és que sembla que 
la justícia és especialment dura amb 
els membres del moviments socials 
que es neguen a pagar les penes 
multa que se’ls imposa quan són 
detinguts en accions de desobe¬ 
diència civil. La desproporció i el 
seu caràcter de represàlia política 
han estat denunciats amb nombro¬ 
ses accions de protesta. El fet que 
en aquests moments hi hagi al¬ 
menys una trentena de persones 
pendents d’ingrés a la presó per 
complir condemnes derivades de 
l’impagament de penes multa ha fet 
que es creï la Campanya d’Insub- 
missió a les Penes Multa. 


Més informació: 
http://alespenespunyala- 
des.blogspot.com 



Buscofereixo 


Et presentem la XIS (Xarxa 
d'Intercanvi de Sants), veïnes i 
veïns units per crear una alter¬ 
nativa de consum al barri. 

En vols formar part? 


Adreça't a: 

www.intercanvis.sants.org 

intercanvisants.entodas- 

partes.net 

intercanvisants@gmail.coin 


INTERCANVI DE TEMPS 


OFEREIXO 
Tasques casolanes (cuinar, aju¬ 
dar a la neteja, etc.): 


lalia@mesvilaweb.cat 


Arranjaments de costura: 



BUSCO 

Classes de guitarra (nivell 
bàsic): 

Arranjaments d'electricitat i 
pintura: 


Classes d'anglès: 


APROFITAMENT D’OBJECTES 


OFEREIXO 
Làmpares, armari, teclat 
d'ordinador, impressora: 


mireiapui@gmail.com 


Tot tipus de material 
informàtic: 




oriol@rigola.cat 


letialmo@hotmail.com 


Bicicleta: 

Llibres i pel.lis en DVD o VHS: 
Bici plegable: 


Neus, 657 240 99 

IGNASI MARTORELL CID: 

«Amb les persones 
sordcegues 
t’adones de la 
capacitat 
comunicativa 
del tacte» 



Fa sis anys que l’Ignasi és a l’associació, que té una trentena de voluntaris. APSOCECAT 


És mediador a l'Associació 
Catalana Propersones 
Sordcegues (APSOCECAT), 
que ha complert 10 anys i 
que té la seu, Cal Joanot, al 
barri. El problema principal 
de la sordceguesa, adquirida 
o congènita (de naixement), 
és la manca d'accés a la infor¬ 
mació i a l'autonomia. 

Albert Ricart Sanjuan i Jordina 
Sànchez Amat 

Sants 


Què feu des de l’associació? 
Principalment fem mediació social, 
perquè la persona sordcega es pugui 
socialitzar en tots els àmbits. Fem ac¬ 
tivitats de lleure, ens estem amb nens 
i nenes si els pares han de sortir, ofe¬ 
rim mediació a centres educatius, el 
servei de guia-intèrpret per a perso¬ 
nes amb sordceguesa adquirida, etc. 

Quantes persones sordcegues hi 
ha a Catalunya? 

No hi ha un cens real, tot i que amb el 
reconeixement de la llengua de signes 
a escala estatal l’Administració es va 
comprometre a fer un cens. De la llei 
no se n’ha aplicat res. Però es calcula 
que a Catalunya hi ha 2.800 persones 
sordcegues de les quals un 20% se¬ 
rien congènites. N’hi deu haver mol¬ 
tes per diagnosticar, i altres que són 
diagnosticades tard, amb 15 anys... Ai¬ 
xò és un problema, perquè com més 
aviat entren en contacte amb la llen¬ 
gua de signes, més aprenen. 


A què es deu la manca de diagnosi? 

Perquè és difícil. Com l’estimules per¬ 
què et respongui quan li fas una audio- 
metria, per exemple? El gran problema 
és que els costa expressar-se. Moltes 
vegades se’ls diagnostica retard men¬ 
tal, o autisme, però en realitat la matei¬ 
xa discapacitat pot portar a l’autisme si 
no s’hi treballa des de petits. 

Això demostra que moltes bran¬ 
ques professionals no coneixen o no 
saben com veure que una persona és 
sordcega. Per això hem fet una guia 
de detecció, que hem distribuït per 
CAPs, hospitals, etc. 

«Es calcula que a 
Catalunya hi ha 
2.800 persones 
sordcegues» 

Quan arriba una família aquí, com 
actueu? 

Primer els atenen el president i la 
seva dona, perquè tenen una filla 
sordcega i ja saben què és passar per 
això. La primera part, doncs, és el 
suport de pares i mares que es troben 
en la mateixa situació. Se’ls explica el 
procés, que és molt lent (ensenyar-li a 
demanar aigua pot ser un any de 
feina), i la necessitat de fer un treball 
en equip. 

Després es mira el nivell del nen, si 
es comunica i amb quins recursos ho 
fa. A partir d’aquí és anar fent coses 
en funció de la persona, depenent de 
l’entorn familiar,de l’estimulació 
precoç que hagi pogut tenir, o del 
caràcter. 


Com es treballa la comunicació 
amb ells? 

No hi ha protocols, en caldria un per 
a cada persona, però sí que tenim un 
marc de treball: intentar anticipar el 
que farem, mostrar que les coses es 
fan per un motiu. És molt important 
treballar a partir d’una rutina. Una ve¬ 
gada entenen què es fa es tracta d’a¬ 
nar introduint petits canvis. 

Moltes vegades s’intenta treballar 
alguna cosa i comencen a bufar, a pe¬ 
gar. Imagina que et porten amunt i 
avall, que et treuen la roba, notes l’ai¬ 
gua, sense haver-ho demanat. Com 
pots anticipar-li que es dutxarà? No 
poder dir «m’agrada» o «ara no vull» 
genera frustració. Per això moltes ve¬ 
gades es diu que tenen problemes de 
comportament, però no és una mala 
actitud, és una forma de comunicar, 
ningú no els n’ha ensenyat cap altra. 

Quines activitats feu? 

D’una banda hi ha els esplais, dos 
cops al mes anem a la piscina, on ens 
ho passem tots molt bé, o fem activi¬ 
tats al local, tot i que aquest no és gai¬ 
re atractiu ni pràctic per a ells, però 
no tenim gaires recursos. També fem 
els Respirs, unes colònies de cap de 
setmana amb la idea que els pares pu¬ 
guin desconnectar. La majoria, sobre¬ 
tot els congènits, necessiten atenció 
les 24 hores del dia. 

Allà tenim una rutina que és tren¬ 
cada per algunes activitats que inten¬ 
tem que siguin tant en grup com indi¬ 
vidualitzades. Però les activitats gru- 
pals són bastant difícils. Entre ells la 
interacció no sorgeix gaire, sovint uti¬ 
litzen signes diferents, potser perquè 
tenen problemes de mobilitat i els és 
més fàcil fer-los d’una altra manera. 
Jo la que he vist que funciona millor 
és la música, a molts els agrada el rit¬ 
me i el ball. 


«Poder arribar a 
una persona 
sordcega és molt 
gratificant» 

Què t’agrada d’aquesta feina? 

Moltes coses. Mai pares d’aprendre 
coses noves de la resta de monitors, 
de pares i mares, dels nens. Cada un 
és un món per descobrir, i és aquesta 
cerca el que m’agrada. Arribar a una 
persona així és una sensació molt 
gratificant. 

I també m’agrada que és una altra 
manera de veure el món. Nosaltres 
estem molt obsessionats amb la vista, 
l’oïda. El tacte és un sentit que reser¬ 
vem a aquella persona especial. En 
general, amb qui no coneixes, el tacte 
és violent, incòmode. En canvi amb 
ells t’adones de la capacitat comuni¬ 
cativa que té. Pots estar pensant «no 
sembla nerviós». Ara bé, si m’agafes la 
mà o m’estàs tocant ja et dic jo que 
ho sabràs. 

Com vas entrar en aquest món? 

Una mica de rebot. Vaig venir a Barce¬ 
lona per estudiar Enginyeria de Ca¬ 
mins, que jo sempre he entès com una 
carrera social, però la gent d’allà no. 
Per això vaig marxar. A més, una vega¬ 
da vaig perdre un 80% d’audició, i 
sempre m’havia cridat molt la llengua 
de signes. Així que vaig començar a es¬ 
tudiar-la. Tres companys de classe ve¬ 
nien aquí, vaig anar a un Respir i des 
de llavors només me n’he perdut un. 


Més informació: 
APSOCECAT 
C/Joanot Martorell 25 
www.apsocecat.org 

En aquesta Burxa hi han col·laborat: 

Pau Canela, Jordina i Laia Sànchez Amat, Carme 
Roselló, Ester Rams, Albert Ricart Sanjuan, Miquel 
Darnés, Anna Farré, Jordi Esteban, Agus Giralt, 
Irene Jaume Gambin, Marti Gutiérrez Farré, Albert 
Garcia, David Vàzquez, Montse Fluguet, Bernat 
Costa, Núria May Masnou, Jordi Soler, Lancelot, 
Cooperativa Germinal, Assemblea de Can Vies, XIS, 
Casal Independentista de Sants, Comissió de Veïns 
de la Bordeta, Ivan Manolín, Raül Valls, Karles 
Sànchez, Oriol Rigola, Àlex Tisminetzky, Jordi Soler, 
Roser Benavent, Idoia Maza, Eloi de Mateo, Roger 
Sànchez Amat, Pere, i APOPSECAT. 


Agenda 


[DIVENDRES 8 de maig] 



Lloc: Centre Social de Sants] 


[CADA DIVENDRES de maig] 


[Lloc: Ateneu Llibertari de Sants] 



[DIVENDRES 8 de maig] 
11.30 | " 


Dinar popular 
Quinto 

Cercaquintos + xaranga 
Concert i festa a Can Vies 



Xerrada sobre les noves 
reformes legals contra l'okupa- 
ció amb Jaume Asens 

Q] Sopador i concurs de dis¬ 
fresses: Ja hem arribat a l'edat 
del pavo! 


[DIVENDRES 15 de maig] 


[DISSABTE 16 de maig] 
12.00 | 

14.00 


Vermut 

Dinar i activitats durant 
tota la tarda! 

3 Concert amb Murgaché, 
El Beldai el conjunt Badabadoc 


[Lloc: plaça Màlaga] 



CAN VIES Jocs Florals, 42 ] [ CENTRE SOCIAL DE SANTS Olzinelles, 30 [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 ] 
[ TETERIA MALEA Riego, 16 ] [ PIM PAM FILMS Valladolid, 25 ] [ CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 



















































